
Către,

Comisia pentru buget, finanţe şi bănci

AVIZ

asupra propunerii legislative privind susţinerea 

proprietarilor de terenuri de păşunat şi crescători de animale


În conformitate cu prevederile art.86 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare, cu propunerea legislativă privind susţinerea 

proprietarilor de terenuri de păşunat şi crescători de animale, transmisă cu adresa nr.325 din 17 septembrie 2001.


În urma examinării propunerii legislative sus-menţionate, în şedinţa din 9 octombrie 2001, membrii Comisiei au hotărât – cu majoritate de voturi – avizare nefavorabilă pentru următoarele  motive:

1. Potrivit art. 15, alineatul 3, litera b) din Ordonanţa de Urgenţă a Guvernului nr. 108/2001, păşunile şi fâneţele reprezintă exploataţii agricole ce pot beneficia de sprijinul direct al statului, prin acordarea de subvenţii pe produs.

2. Referitor la măsurile de ameliorare a terenurilor cu pajişti, există deja o iniţiativă legislativă, dezbătută în ambele Camere ale Parlamentului, care prevede la art. 17 obligaţia Ministerului Agriculturii, Alimentaţiei şi Pădurilor de a elabora strategia de organizare şi exploatare a pajiştilor 

    ( Legea Zootehniei ).


Prezentul proiect de lege face parte din categoria legilor ordinare.

